text: রোমা আসরানি একজন ভারতীয় মডেল এবং অভিনেত্রী যাকে মুলত মালায়লাম ভাষার চলচ্চিত্রগুলোতে দেখা যায়। তিনি ২০টিরও অধিক চলচ্চিত্রে অভিনয় করেছেন। তিনি রোমাহ নামেও পরিচিত।
  
  রোমা আসরানি ভারতের তামিলনাড়ুতে জন্মগ্রহণ করেছেন। তার বাবা একজন সিন্দু ও মা তামিল। তিনি ২০০৫ সালে মি. ইরাবাবু চলচ্চিত্রে অভিনয়ের মাধ্যমে তামিল চলচ্চিত্রে অভিষেক করেন। তিনি তামিল চলচ্চিত্রের পাশাপাশি কন্নড় ভাষার চলচ্চিত্রেও অভিনয় করেছেন।   ২০০৬ সালে মালায়লাম চলচ্চিত্র নোটবুক-এ অভিনয়ের মাধ্যমে তিনি তার প্রথম সফলতা পান। চলচ্চিত্রটি ব্যাপক সফলতা পায় এবং তিনি তার অভিনয় দর্শক ও সমালোচকদের কাছে প্রশংসিত হয়। নোটবুক চলচ্চিত্রে অভিনয়ের জন্য সেরা পাশ্ব-অভিনেত্রী (মালায়লাম) বিভাগে তিনি তার প্রথম ফিল্ম ফেয়ার পুরস্কার অর্জন করেন। চকলেট (২০০৭), ট্রাফিক (২০১০), ছাপ্পা কুরিশু (২০১১), এবং গ্র্যান্ডমাস্টার (২০১২) চলচ্চিত্রে অভিনয়ের জন্য তিনি অধিক পরিচিত।
  
  পেশাজীবন 
  তিনি রোশান অ্যান্ড্রু পরিচালিত মালায়লাম ভাষার ২০০৬ সালের নোটবুক চলচ্চিত্রের মাধ্যমে অভিনয়ে অভিষেক করেন, এবং চলচ্চিত্রটির সফলতার পর তিনি বেশ জনপ্রিয় হয়ে ওঠেন। নোটবুক চলচ্চিত্রে তার অভিনয়ের জন্য তিনি এশিয়ানেট ফিল্ম অ্যাওয়ার্ডস, কেরালা ফিল্ম ক্রিটিকস অ্যাসোসিয়েশন,  এশিয়ানেট চ্যানেল, অম্রিতা টিভি এবং কালাকেরালাম কর্তৃক বেস্ট নিউকামার নির্বাচিত হন। রোমা অভিনীত দ্বিতীয় চলচ্চিত্র জোশি পরিচালিত জুলাই ৪ তার একটি উল্লেখযোগ্য চলচ্চিত্র। পৃথ্বীরাজের সাথে তার চকলেট (২০০৭) চলচ্চিত্র মেগাহিট হয় এবং চলচ্চিত্রটি তাকে মালায়লাম চলচ্চিত্রের পরিচিত মুখ করে তোলে। এছাড়াও তাকে টিম মালয়ালি ব্যান্ডের মিউজিক অ্যালবামের মিন্নেল আজহাক গানে গায়ক বিনিথ শ্রীনিবাস ও অভিনেতা পৃথ্বীরাজের সাথে দেখা যায়। গানটি দক্ষিণ ভারতে তুমুল জনপ্রিয়তা পায়।
  
  রোমা এছাড়াও তামিল কাথালে এন কাথালে (২০০৬) চলচ্চিত্রে অভিনয় করেছেন। কেন্দ্র গনেশ চরিত্রে আরমানি (২০০৭) চলচ্চিত্রে অভিনয়ের মাধ্যমে কন্নড় চলচ্চিত্রে তার অভিষেক হয়। কিছু সময় বিরতির পর ২০১০ সালে তাকে আবার তেলেগু চালাকি চলচ্চিত্রে দেখা যায়। আসরানি ২০১৭ সালে এ.কে. স্বজন পরিচালিত সাথিয়া চলচ্চিত্রে অভিনয় করেন। এরপর আবার টানা দুই বছর বিরতির পর তাকে ২০১৯ সালে দৃশ্যধারণ শুরু হওয়া প্রবীণ পুকাড়ন পরিচালিত মালায়লাম চলচ্চিত্র ভেল্লেপ্পাম-এ দেখা যাবে
  ।
  
  পুরস্কার
  এশিয়ানেট চলচ্চিত্র পুরস্কার
   ২০০৬  - এশিয়ানেট এ্যাওয়ার্ডস ফর বেস্ট ফিমেল নিউ ফেস অব দ্য ইয়ার - নোটবুক
   ২০০৮  - বেস্ট স্টার পেয়ার এ্যাওয়ার্ড, উত্তরাসয়ম্বরাম
   ২০০৯  - বেস্ট স্টার পেয়ার এ্যাওয়ার্ড, মিন্নামিন্নিকোত্তাম, শেক্সপিয়ার এম.এ. মালায়লাম
  
  ফিল্মফেয়ার এ্যাওয়ার্ডস সাউথ
   ২০০৬ - ফিল্ম ফেয়ার এ্যাওয়ার্ডস ফর বেস্ট সাপোর্টিং অ্যাক্ট্রেস - নোটবুক
  
  অম্রিতা ফিল্ম এ্যাওয়ার্ডস
   ২০০৬ - অম্রিতা ফিল্ম এ্যাওয়ার্ড ফর বেস্ট নিউ ট্যালেন্ট
   ২০০৯ -  অম্রিতা ফিল্ম এ্যাওয়ার্ড ফর বেস্ট ক্যারেক্টার অ্যাক্ট্রেস - মিন্নামিন্নিকুত্তাম
  
  কৈরালি টিভি - ওয়ার্ল্ড মালয়ালি কাউন্সিল ফিল্ম এ্যাওয়ার্ডস
   ২০০৯ - ইয়ুথ হিরোয়িন এ্যাওয়ার্ড
  
  অন্যান্য পুরস্কার
   ২০০৬ - এ্যাটলাস ফিল্ম ক্রিটিকস এ্যাওয়ার্ডস ফর বেস্ট নিউকামার
   ২০০৬ - কালাকেরালাম এ্যাওয়ার্ড ফর বেস্ট নিউকামার
   ২০০৬ - তামিলনাড়ু ফিল্ম ফ্যানস অ্যাসোসিয়েশন এ্যাওয়ার্ড ফর বেস্ট এ্যাক্ট্রেস ইন মালায়লাম
  
  চলচ্চিত্র তালিকা
  
  মিউজিক ভিডিও
  
  টেলিভিশন 
  ২০১৩. সুন্দরী নিয়াম সুন্দরান নানুম (এশিয়ানেট) বিচারক হিসাবে
  ২০১৫-২০১৬ . কমেডি স্টার্স সিজন ২ (এশিয়ানেট) বিচারক হিসাবে
  ২০১৭ .লাল সালাম (অমৃতা টিভি) নৃত্যশিল্পী হিসাবে
  
  তথ্যসূত্র
  
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:সিন্ধি ব্যক্তি
title: রোমা আসরানি